Blyantspisser

Blyantspisser er et kontorverktøy som brukes til å spisse blyanter,«blyantspisser», NAOB. Sitat: «redskap til å spisse blyanter med» det vil si å spisse av blyanten slik at «blyet» (egentlig grafitten) i blyanten blir synlig, skarp og lettere å skrive med og samtidig gi en jevn form på treverket grafitten er innlimt i. Bruk av kniv til spissing hadde ofte til ulempe at tilskjæringen ble ujevn og spissen tilsvarende.

Blyantspissere kan betjenes manuelt med en sveiv eller med en elektrisk motor. Det er vanlig at mange spissere har et deksel rundt seg, som kan fjernes for å tømme rester av  blyantspon i en søppelbøtte.

Spissere av enkleste type består av et skjæreblad som er montert på en holder. Holderen har utsporing til å stikke inn blyanten i, og enten blyanten eller spisseren dreies slik at skjæret virker. Det følger ofte med en innkapsling som samler opp flis og støv. 

Mere avanserte spissere har fresevalser som er montert på en aksling med sveiv inne i et lite hus, med innføring av blyant i motsatt side av sveiven. Her sørger en fjær for at blyanten trekkes inn etter hvert som den spisses, og flis og støv samles i en skuff under fresevalsen. Maskinen var gjerne utstyrt med en bordklype, slik at den sto på fast plass. Slike var vanlige i miljøer der blyantspissing forekom ofte, som på kontorer og skoler.

Bruk av blyant som skriveredskap har avtatt etter at kulepenner, tusjer og trykkblyanter har blitt vanligere. En vil derfor finne færre blyantspissere i vanlig bruk.

 Historie 
Utviklingen av blyantspissere synes å ha begynt i «Frankrike» da en fransk bok fra 1822 rapporterte i detalj om en oppfinnelse av en C.A. Boucher i Paris som hadde konstruert en blyantspisser. Han jobbet med pantografer og trengte tydeligvis en innretning for å spisse blyantene presist.Grahl, André: History of pencil sharpeners (until 1850),  Lassimone, Cooper/Eckstein, Lahausse. patent-infos.de. Arkivert fra originalen 13. november 2019. Boucher tok ikke ut patent, og det er usannsynlig at det kom i kommersiell bruk. Den franske matematikeren Bernard Lassimonne (Limoges) søkte om verdens første patent (fransk patent nr. 2444) på ​​en blyantspisser i 1828.Du Commerce, France min (1835): [Description des machines et procédés spécifiés dans les brevets d'invention, publ. par C.P. Molard. [With] Table générale des vingt premiers volumes... Description des machines et procédés spécifiés dans les brevets d'invention, publ. par C.P. Molard. [With] Table générale des vingt premiers volumes...]; s. 583, 81–83.

Blyantspissere som brukte patentet hans ble faktisk produsert og solgt av Binant, en butikk for maletilbehør i Paris. I 1833 patenterte Cooper & Eckstein en såkalte styloxynon i England, en enkel enhet bestående av to skarpe filer satt sammen i rett vinkel i en liten blokk av rosentre (palisander). The Mechanics' Magazine, Museum, Register, Journal & Gazette. Knight and Lacey. 1837. s. 185. Dette er den eldste blyantspisseren som det er bevart et historisk eksemplar av. «Rare Antique Early Patent Pencil Sharpener 1830s – Cooper & Eckstein Styloxynon», Worthpoint. Arkivert fra originalen den 2. mars 2019.

 Referanser 

 Eksterne lenker 


Kategori:Kontorrekvisita
Kategori:Tegne- og skriveutstyr